
Je li zabranjeno pružiti utočište novotaru?


* 
* 
* 
* 
* 
* 
* 
* 
* 
* 

 

Je li zabranjeno pružiti utočište novotaru?
===========================================

 

Strogo je zabranjeno pružanje utočišta novotaru


Alija, radijallahu anhu, rekao je: “Mi nemamo nikakvu knjigu koju čitamo osim Kur'ana i ovoga lista … ” (Na listu su bili zapisani propisi vezani za krvarinu tjelesnih povreda i starost deva koje se daju na to ime.) Između ostalog, na listu su stajale sljedeće Resulullahove, sallallahu alejhi ve sellem, riječi: ”Medina je sveto područje od Ajra do Sevra. Ko u njoj uvede kakvu novotariju ili zaštiti novotara, neka je na njega Allahovo prokletstvo, prokletstvo meleka i svih ljudi; Allah od njega na Sudnjem danu neće primiti ni pokajanje ni iskup. Koji se god rob sprijatelji s ljudima bez dopustenja svoga gospodara, neka je na njega Allahovo prokletstvo, prokletstvo meleka i svih ljudi; Allah od njega na Sudnjem danu neće primiti ni pokajanje ni iskup. Jamstvo muslimana jedno je , i ostali ga muslimani moraju uvažavati, pa ko prevari muslimana, neka je na njega Allahovo prokletstvo, prokletstvo meleka i svih ljudi; Allah od njega na Sudnjem danu neće primiti ni pokajanje ni iskup.”


Propisi vezani za poglavlje 


Prvo, ko novotaru pruži utočište vec Je pomogao u rušenju islama i zaslužio Allahovo prokletstvo, prokletstvo meleka i svih ljudi. Imam Eš-Šatibi zapisao je: “Pružanje utočišta novotaru zapravo je njegovo uvažavanje, i to je jasna stvar. N aime, njegovo posjećivanje i uvažavanje njegovo je veličanje zbog novotarije koju ispovijeda. A već smo saznali da islam naređuje da se novotari ukoravaju i ponižavaju oštrijim mjerama od nepružanja zaštite: batinama, a u krajnjem slučaju i pogubljenjem. Otuda se njihovo uvažavanje smatra odvraćanjem ljudi od islama i prihvatanjem onoga što mu je u suprotnosti: islam se ruši zapostavljanjem naređenog i činjenjem zabranjenog.


Uvažavanje novotara povlači dvije stvari koje štete islamu i ruše ga: prvo, osvrtanje neznalica i običnog svijeta na to uvažavanje, iz čega, kod njih, proizlazi vjerovanje da je novotar najbolji čovjek i da je njegova praksa najbolja, a to, opet, vodi povođenju za njegovom novotarijom, odnosno zapostavljanju pravca ehlu-sunneta; i, drugo, ako ga se bude uvažavalo zbog novotarije koju je uveo, to može biti poticajem i povodom da uvede i brojne druge novotarije u vjeri. A ako se to desi, novotarije će zaživjeti, a sunnet će zamrijeti, i upravo to je rušenje islama. I povođenje za neistinom iziskuje ostavljanje istine, i obratno: istovremeno se ne mogu učiniti te dvije suprotnosti.


Na ovo nas shvatanje upućuje autentična Muazova, radijallahu anhu, izjava: ‘Uskoro će doći vrijeme kada će neki ljudi govoriti: ‘Šta je ljudima pa me ne slijede, a čitam Kur'an?! Izgleda da me neće slijediti dok ne uvedem kakvu novotariju.’ Pa, čuvajte se onoga što uvedu u vjeru, to je zabluda.'29


Također, obaveza je izostaviti sve novotarije, i ko čini makar jednu prekršio je tu obavezu. U prilog ovoj konstataciji idu i izjave ispravnih p rethodnika, a neke od njih ćemo navesti.


Hassan b. Atijja rekao je: ‘Kada god ljudi uvedu novotariju u vjeru, Svevišnji im Allah uskrati sunnet i učini da ga do Sudnjeg dana ne prakticiraju.’


Ibn Abbas, radijallahu anhu, izjavio je: ‘Ljudi svake godine uvedu novotariju, a uguše sunnet, i tako novotarije zaživljuju, a sunnet zamire.’


Novotari su prokleti u islamu, kao što su prokleti ljudi koji su se odmetnuli od islama nakon što su svjedočili da je Resulullah, sallallahu alejhi ve sellem, istina i nakon što im je došla uputa od Allaha, dželle šanuhu, i jasno objašnjenje: ‘Allah neće ukazati na Pravi put onim ljudima koji su postali nevjernici, nakon što su bili vjernici i tvrdili da je Poslanik istina, a p ruženi su im i jasni dokazi! – Neće Allah ukazati na Pravi put narodu koji sam sebi nepravdu čini. Kazna im je: prokletstvo od “Allaha i meleka i svih ljudi .. .’ (Alu Imran, 86-87)


Također su p rokleti kao i oni što taje ono što je Allah, dželle šanuhu, objavio i objasnio: ‘One koji budu tajili jasne dokaze, koje smo Mi objavili, i Pravi put, koji smo u Knjizi ljudima označili, njih će Allah prokleti, a proklet će ih i oni koji imaju pravo da proklinju .. .’ (El-Bekara, 159)


Ako razmislimo zbog čega su novotari, koji se suprotstavljaju Zakonodavcu, toliko slični prethodnim kategorijama ljudi, vidjet ćemo da novotar umnogome sliči onima koji taje jasne dokaze (koje je Svevišnji Allah objavio u Knjizi, p ropisujući i objašnjavajući jasan put, a što su nevjernici porekli i zatajili), jer i on izmišlja način kojim će izbjeći ono što je Allah, dželle šanuhu, naredio, odnosno zatajiti ono što je On objasnio; njegovo je da zapetlja jasne stvari kako bi ljudi slijedili one nejasne; jasne stvari ga ometaju i ruše ono što je već izgradio pozivajući se na nejasne, i tako uvodi novotarije u vjeru i zaslužuje Allahovo, dželle šanuhu, prokletstvo, prokletstvo meleka i svih ljudi.”30


Drugo, iz gore navedenog hadisa razumije se da svako ko uvede novotariju ili p ruži novotaru utočište zaslužuje p rokletstvo, svejedno u Medini ili na bilo kojem drugom mjestu. Resulullah, sallallahu alejhi ve sellem, naročito je spomenuo Medinu zbog njene svetosti: ona je mjesto objave Kur'ana, u njoj je živio Poslanik, sallallahu alejhi ve sellem, u nju Hidžru učinio, iz nje se islam proširio po Zemlji … I ako se u njoj uvede novotarija ili pruži novotaru utočište, nanosi se velika šteta islamu, i običan će svijet možda pomisliti da je ta stvar – vjera. Drugim riječima, da to nije vjera, stanovnici Medine ne bi je činili niti bi njenim promicateljima pružili utočište, pomislit će običan svijet. O ovome treba razmisliti.


———–


Iz knjige “Enciklopedija Zabrana u Islamu 1. dio”  

Naslov originala: “Mewsua'tul-menahiš-šeri'jjeti fi sahihis-sunnetin-nebevijjeti ”  

Autor: Selim el-Hilali


Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-1.pdf>


